Description: ANTET CJ COLOR A4

**HOTĂRÂREA NR.** **50**

**privind aprobarea statului de funcții**

**al Centrului de zi de integrare socială și profesională a tinerilor cu dizabilități**

**și a organigramei Direcției Generale de Asistență Socială și Protecția Copilului Sibiu**

**Consiliul Județean Sibiu, întrunit în ședință ordinară la data de 26 martie 2020,**

analizând referatul de aprobare al Președintelui Consiliului Județean Sibiunr. 3878/ 06.03.2020 și raportul de specialitate al Serviciului Resurse Umane nr. 3879/ 06.03.2020 privind aprobarea statului de funcții al Centrului de zi de integrare socială și profesională a tinerilor cu dizabilități și a organigramei Direcției Generale de Asistență Socială și Protecția Copilului Sibiu,

văzând avizul Comisiei juridice, administraţie publică locală şi ordine publică, precum şi pe cel al Comisiei pentru asistenţă socială, sănătate şi relaţia cu ONG-uri,

având în vedere:

- raportul de specialitate al Direcției Generale de Asistență Socială și Protecția Copilului Sibiu nr. 9297/ 18.02.2020, înregistrat la Consiliul Județean Sibiu sub nr. 2675/ 18.02.2020,

- Hotărârea Colegiului Director al Direcției Generale de Asistență Socială și Protecția Copilului Sibiu nr. 3 din data de 13.02.2020,

- Hotărârea Consiliului Județean Sibiu nr. 278/ 19.12.2019 privind încheierea contractului de asociere între Județul Sibiu, Direcția Generală de Asistență Socială și Protecția Copilului Sibiu și Asociația Phoenix Speranța Mediaș,

în conformitate cu prevederile Anexei 2, pct. 3.2. din Legea nr. 153/ 2017 privind salarizarea personalului plătit din fonduri publice, cu modificările și completările ulterioare,

potrivit prevederilor art. 64 din Legea nr. 24/ 2000 privind normele de tehnică legislativă pentru elaborarea actelor normative, republicată, cu modificările și completările ulterioare,

în temeiul art. 173, alin. (1), lit. a), alin. (2) lit. c); art. 182; art. 196, alin. (1), lit. a); art. 198, alin. (1) - (2) și din Ordonanța de Urgență a Guvernului nr. 57/ 2019 privind Codul administrativ, cu modificările și completările ulterioare,

**HOTĂRĂŞTE:**

**Art. 1.** Se aprobă statul de funcții al Centrului de zi de integrare socială și profesională a tinerilor cu dizabilități, conform anexei nr. 1, care face parte integrantă din prezenta hotărâre.

**Art. 2.** Se aprobă organigrama pentru aparatul propriu al Direcției Generale de Asistență Socială și Protecția Copilului Sibiu, potrivit anexei nr. 2, care face parte integrantă din prezenta hotărâre.

**Art. 3.** La data intrării în vigoare a prezentei, se abrogă Anexa nr. 2 la Hotărârea Consiliului Județean Sibiu nr. 41/ 2020 privind aprobarea înființării „Locuinței Protejate Victoria”, destinată victimelor violenței domestice, din structura Direcției Generale de Asistență Socială și Protecția Copilului Sibiu și aprobarea organigramei, a numărului de personal și a statului de funcții, în cadrul proiectului „VENUS - împreună pentru o viață în siguranță!” finanțat în cadrul POCU 2014 - 2020, având același obiect de reglementare.

**Art. 4.** **(1)** Ducerea la îndeplinire a prezentei hotărâri revine directorului general al Direcției Generale de Asistență Socială și Protecția Copilului Sibiu.

**(2)** Hotărârea se publică pe site-ul Consiliului Județean Sibiu la secțiunea Monitorul Oficial Local și se comunică persoanelor fizice și juridice interesate.

|  |  |  |  |  |  |  |
| --- | --- | --- | --- | --- | --- | --- |
| **Adoptată în Sibiu, la data de 26 martie 2020.**   |  |  | | --- | --- | |  | **Contrasemnează:** | | **PREŞEDINTE,** | **SECRETARUL GENERAL**  **AL JUDEŢULUI,** | | **Daniela Cîmpean** | **Ioan - Radu Răceu** | |